बयनिबो मोजां मोनजानाय आसामनि मुंदांखा मोथाइ रोजाबगिरि जुबिन गार्गआ हाइफ्रेसारा हरखा बांनायनि जाहोनाव मैया आयुरसुन्द्रा देहा फाहामसालियाव थिसननाय जायो । दिनै जुबिन गार्गआ गावनो मोनसे भिदिअनि गेजेरजों फोरमायनाय बायदिब्ला मैया स्तुदियआव खामानि मावबाय थानाय समावनो गावनि देहाया हाइफ्रेसारनि थाखाय लोरबां जादोंमोन। लोगोसेनो गावनि देहाखौ दा मोजां फारसे फैबाय होननानै गाखौ मोजां मोनग्रा गासै रायजो राजाफोरखौनो दुखुखालामनांगौ गैया होननानै गोजोननाय फोरमायहरो । मिथिनाय बायदिब्ला जुबिन गार्गजों लोगोसे बिसि गरिमा शयकिया गार्ग, न’खरनि सुबुंफोरजों लोगोसे सानैसो लोगोफोर आरो हेफाजाब होगिरिफोरा थाफायो ।